Syv anholdte i sagen er blevet varetægtsfængslet i fire uger. Det skete på baggrund af den paragraf i retsplejeloven, der forudsætter særlig bestyrket mistanke - altså mere holdbart end det normale. Det skriver Ritzau i dag. Der var i alt otte personer anholdt i sagen, men den ene, en 22-årig mand, blev løsladt efter afhøring torsdag. Blandt de fængslede er en kun 16-årig dreng. Kvinden blev fundet nøgen og gennembanket på en landevej ved Vile nær Sallingsund. Hun havde en kropstemperatur på kun 27 grader. Kvinden ligger stadig i respirator, men er nu meldt udenfor livsfare. Politiet regner dog ikke med at kunne afhøre hende før tidligst en gang i næste uge.
Dommeren valgte fredag at fængsle syv personer, der alle er mistænkt for nær at have tæsket en 35-årig kvinde fra Mors ihjel.